
E L Ő T E R J E S Z T É S


a „Portyázó Porontyok” Alapítvány támogatási kérelmének elbírálására

Martfű Város Önkormányzata Képviselő-testületének 

2015. december 17-i ülésére

















Előkészítette: Hegedűsné Blaskó Anikó

Véleményező: Oktatási, Művelődési, Sport, Civil és Egyházi Kapcsolatok Bizottsága

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!


Az elmúlt időszakban egy civil szervezet részéről érkezett az előterjesztés melléklete szerinti kérelem a civil szervezeteknek nyújtható önkormányzati támogatásokról szóló 8/2013. (II.15.) önkormányzati rendelet 11. §-a alapján, a képviselői keretből történő támogatás igénylésére.

A „Portyázó Porontyok” Alapítvány zenei képességfejlesztő eszközök vásárlására kér 215.910.- Ft összegben támogatást, óvodai ritmuskészletek, furulyák, metallofonok vásárlásához. 

A hivatkozott önkormányzati rendelet értelmében a képviselők dönthetnek a képviselői keret terhére a támogatási kérelmekről, azok előzetes véleményezését pedig az Oktatási, Művelődési, Sport, Egyházi és Civil kapcsolatok Bizottsága végzi a megjelölt felhasználási cél támogathatósága, valamint a pályázati dokumentáció, a kötelezően csatolandó mellékletek vonatkozásában.

Tisztelt Képviselő-testület!

Kérem az előterjesztés megtárgyalását és a támogatási kérelem elbírálását.

M a r t f ű, 2015. december 9.


                                                                                                                    Dr. Papp Antal
polgármester

